
LIETUVOS RESPUBLIKOS SEIMO
ŠVIETIMO IR MOKSLO KOMITETAS
PAGRINDINIO KOMITETO PAPILDOMA IŠVADA
DĖL LIETUVOS RESPUBLIKOS ŠVIETIMO ĮSTATYMO NR. I-1489 23, 58, 66 IR 67 STRAIPSNIŲ PAKEITIMO 
ĮSTATYMO PROJEKTO NR. XIIIP-2174

2018-06-28  Nr. 106-P- 37
Vilnius

1. Komiteto posėdyje dalyvavo: Komiteto pirmininkas Eugenijus Jovaiša, Komiteto nariai: Arūnas Gumuliauskas, Dainius Kepenis, Jaroslav Narkevič, Aušra Papirtienė, Edmundas Pupinis, Kęstutis Smirnovas, Levutė Staniuvienė, Gntaras Steponavičius; Švietimo ir mokslo komiteto biuro vedėjas Kęstutis Kaminskas, patarėjos Rūta Norkienė, Justina Paukštė, Lina Giriūnienė, padėjėja Janina Antanavičienė.
Kiti posėdžio dalyviai: Lietuvos Respublikos Prezidentės patarėja Almeda Kurienė, švietimo ir mokslo ministrė Jurgita Petrauskienė, ministrės patarėjas Arminas Varanauskas, Švietimo ir mokslo ministerijos Švietimo kokybės ir regioninės politikos departamento direktorius Aidas Aldakauskas, Teisės skyriaus patarėja Jurgita Šerpetauskienė, Lietuvos švietimo profesinės sąjungos (LŠPS) pirmininkas Audrius Jurgelevičius, LŠPS atstovai Egidijus Milešinas, Žaneta Jasiukevičienė, Lietuvos mokytojų, švietimo ir mokslo profesinės sąjungos pirmininko pavaduotoja Eglė Žukauskaitė.
2. Seimo kanceliarijos Teisės departamento išvados ir kitų ekspertų pasiūlymai:

	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	1.
	Seimo kanceliarijos Teisės departamentas
2018-06-27
	1
	
	
	
	Įvertinę projektą dėl jo atitikties Konstitucijai, įstatymams, teisėkūros principams ir teisės technikos taisyklėms, teikiame šias pastabas:
1. Projekto 1 straipsnio pakeitimų esmė dėstytina taip: „pakeisti 23 straipsnį ir jį išdėstyti taip:“.
	Pritarti
	

	2.
	Seimo kanceliarijos Teisės departamentas
2018-06-27
	3
	
	
	
	Atsižvelgiant į tai, kad ministerijos kompetencijai priklausančius klausimus sprendžia bei privalomos galios administracinius aktus (įsakymus) kaip valstybės pareigūnas priima ministras, o ne ministerija, tikslintina projekto 3 straipsniu keičiamo įstatymo 66 straipsnio 1 dalies paskutiniojo sakinio formuluotė.
	Pritarti
	



3. Subjektų, turinčių įstatymų leidybos iniciatyvos teisę, pasiūlymai: 
	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai,
pagrindžiantys nuomonę

	1.
	Seimo nariai	
G. Steponavičius
E. Pupinis
A. Armonaitė
A. Gelūnas
2018-06-27
	5
	
	
	
	Argumentai:
Klasės (grupės) krepšelio finansavimo modelį įtvirtinantys įstatymų pakeitimai teikiami deramai nepasiruošus jo įgyvendinimui: projektas pateiktas Seimo svarstymui mokslo metams jau faktiškai pasibaigus. Šis finansavimo motelis turėtų būti svarstomas greta mokyklos tinklo taisyklėmis bei etatiniu mokytojų darbo užmokesčio modeliu. Nesant visiems pakeitimams, nežinant mokyklų tinklo taisyklių, mokyklos negali tinkamai tokia skuba pasiruošti naujoms finansavimo pertvarkoms.

Klasės (grupės) krepšelio finansavimo modelio nerekomenduoja įgyvendinti Valstybės kontrolė pagal 2017 m. lapkričio 28 d. pateiktą ataskaitą, taip pat, šios sistemos nerekomenduoja Tarptautinė ekonominio bendradarbiavimo ir plėtros organizacija (EBPO). Todėl siūlome įstatymo įsigaliojimą atidėti nuo 2019 m. rugsėjo 1 d. ir tinkamai jam pasiruošti.

Pasiūlymas: 
Pakeisti projekto 5 straipsnį ir jį išdėstyti taip:
[bookmark: part_77d5f55f53304215934ac68904d20efd]„5 straipsnis. Įstatymo įsigaliojimas ir įgyvendinimas
[bookmark: part_6913ad1e94324882a462bf388b59cc2f]1. Šis įstatymas, išskyrus šio straipsnio 2 dalį, įsigalioja 2018 2019 m. rugsėjo 1 d.
[bookmark: part_6b33d81af9be4a70889b11162b43b79a]2. Lietuvos Respublikos Vyriausybė ir Lietuvos Respublikos švietimo ir mokslo ministras iki 2018 2019 m. rugpjūčio 31 d. priima šio įstatymo įgyvendinamuosius teisės aktus.“
	Už pasiūlymą – 4;
prieš – 6; 
susilaikė -0. Nepritarti

	Argumentai:
[bookmark: _GoBack]Įstatyme nustatomas finansavimo modelis, o pats finansavimas vyks pagal Vyriausybės priimtus teisės aktus, kurie galės būti priimti tik priėmus šias Įstatymo pataisas, todėl įstatymo projekte nustatyta jo įsigaliojimo data yra racionali.  


4. Balsavimo rezultatai: už Komiteto papildomą išvadą– 6, prieš –  4  , susilaikė – nebuvo


Komiteto pirmininkas											Eugenijus Jovaiša



Komiteto biuro vedėjas Kęstutis Kaminskas

